વિશ્વાસમાં આવી ગયેલા ગરીબવર્ગના લોકોએ પહેલાં 30 હજાર રોકડા આપ્યા. ત્યારબાદ મકાનની નોંધણી પેટે 65 હજાર રૂપિયા રોકડા આપ્યા હતા અને 3260 રૂપિયા એન્ટ્રી ફી પેટે આપ્યા હતા. રૂપિયા લીધા બાદ શાહિદ અને અલીહુસેને રૂપિયા ભર્યા હોવાની પહોંચ આપી હતી. રૂપિયાની પહોંચ આપતાં તમામ લોકોને અલગ અલગ સમયે મકાનની ફાળવ્યું હોવાના લેટર આપી દીધા હતા. 8 મહિનાથી મકાન નહીં મળતાં મુખ્તારઅલીએ તપાસ કરી હતી, જેમાં કોર્પોરેશને આવું કોઇ મકાન આપ્યું નહીં હોવાની જાણ થતાં તેને માધુપુરા પોલીસ સ્ટેશનમાં અરજી કરી છે. માધુપુરા પોલીસ સ્ટેશનના પીએસઆઇ કે.એ. ચૌધરીએ જણાવ્યું છે કે કેટલાક લોકોએ મુખ્યમંત્રી આવાસ યોજનામાં મકાન અપાવવા બાબતે છેતર‌િપંડી કરી હોવાની ફરિયાદ આવી છે, જે અંગે તપાસ ચાલુ છે. અંદાજિત 30 જેટલા લોકો સાથે છેતર‌િપંડી થઇ હોવાનું લાગી રહ્યું છે ત્યારે આ અરજી સંબંધે ઝોન-2ના ડીસીપી ઉષા રાડાએ જણાવ્યું છે કે જો આરોપીઓએ છેતર‌િપંડી કરી હશે તો તેમના વિરુદ્ધમાં ગુનો દાખલ કરવામાં આવશે.